घाइतेहरुलाई उपचार गर्न बुटवल लगिएको छ । नेकपा माओवादी केन्द्रका पोलिटव्युरो सदस्य भविश्वर तिवारी ‘आजाद’ले बम विस्फोटबाट हेमन्त चौधरी, मनोज चौधरी, सुमित विकलगायतका घाइते भएको बताए । सुनवल नगरपालिका–३ मा पर्ने सोमनाथ खोलाको पुल नजिक बम विष्फोट भएको हो । पुल छेउको ढुंगामा लुकाएर राखिएको बम पड्किएको र र्‍यालीमा प्रयोग गरिएको बसको सिसा फुटेर ३ जना घाइते भएको प्रमुख जिल्ला अधिकारी उदयबहादुर रानामगरले जानकारी दिए ।
